Slovenska kronika, 2.12.2019


Naslov: 20 let star atletski stadion potreben obnove
Napoved za voditelja:

V Brežicah so leta 1978 ustanovili Atletski klub, katerega člani so kljub nenajboljšim pogojem za vadbo dosegali zelo dobre rezultate in uvrstitve. Ti so po 21. letih le dočakali, da so ob novi Ekonomski šoli leta 1999 zgradili tudi nov atletski stadion. Lahko bi rekli, da je ta po dveh desetletjih še vedno nedokončan, saj nima garderob niti tribun za gledalce, kaj šele ostalih pomožnih prostorov za delovanje kluba. V teh letih vanj skorajda niso ničesar vlagali, zato je ta zdaj nujno potreben temeljite obnove.

H1: 20 let star atletski stadion v Brežicah je potreben obnove
H2: V brežiški občini so že začeli s pripravami za nakup nekatere opreme
H3: Atleti upajo, da bodo na stadionu spet lahko pripravili kakšno tekmovanje

T- Iz Brežic GORAN ROVAN /

X- Snemalec in montažer Jože Hartman /

Takole so 19. novembra 1999 v snegu otvorili nov atletski stadion v Brežicah, na katerem so se v dveh desetletjih kalili številni atleti.

T- HENRIK OMERZU /

X- trener Atletskega kluba Brežice /

»V teh 20. letih smo veliko tekmovanj priredili. Seveda še veliko več treningov. Tu se je odvijala včasih tudi atletska liga in naš znameniti brežiški miting, ki smo ga prej 19 let prirejal na starem štadionu.«
V atletskem klubu so vzgojili tudi veliko odličnih tekmovalcev. Tudi najuspešnejšega slovenskega atleta - olimpijskega prvaka v metu kladiva Primoža Kozmusa.
T- VLADO KEVO /

X- trener Atletskega kluba Brežice /

»Z Kozmusom in Špilerjevo Barbaro, ka smo jih naredil. Tle mam 9 vrhunskih medalj z velikih mednarodnih tekmovanj. Tako, da lahk rečem, kar se mene tiče, da smo naredili veliko. Tako, prav tako drugi trenerji v atletskem klubu so meli izjemne rezultate. Olimpijca smo mel še Jureta Rovana.«
Zadnjih deset let na stadionu ne prirejajo atletskih tekmovanj, saj ta ne ustreza več sodobnim standardom.
T- JURE ROVAN /

X- trener Atletskega kluba Brežice /

»Stadion je po 20. letih že precej dotrajan. Tale atletska steza, ki jo tuki vidimo je potrebna obnove. Potrebna je tudi še dokup ostalih rekvizitov in opreme, blazin do mreže, štartnih blokov. Tega je precej, tega je ogromno.«
Brežiški atleti so se za nujno potrebno obnovo že začeli pogovarjati s predstavniki občine. Zato upajo, da se bo ta začela čimprej in da bodo zanjo zagotovili dovolj denarja.
